Roger Guillemin

Roger Charles Louis Guillemin (født 11. januar 1924 i Dijon, Bourgogne, Frankrike) er en fransk lege og biolog. Han mottok den amerikanske National Medal of Science i 1976 og Nobelprisen i fysiologi eller medisin i 1977 for arbeidet med neurohormoner. Han delte prisen med Andrew Schally og Rosalyn Sussman Yalow.

I 1949 var Guillemin ferdig utdannet som lege ved det medisinske fakultetet til Université de Lyon, og reiste til Montréal, Quebec i Canada. Der jobbet han sammen med Hans Selye ved Institute of Experimental Medicine and Surgery ved Université de Montréal og i 1953 fikk han sin Ph.D. der. Han flyttet til USA i 1953 for å jobbe ved Baylor College of Medicine i Houston, Texas. I 1965 ble han naturalisert amerikansk statsborger, og i 1970 var han med på opprettelsen av Salk Institute i La Jolla i California. Han jobbet ved Salk Institute frem til han gikk av med pensjon i 1989.

Guillemin og Andrew V. Schally oppdaget TRH og GnRH i hvert sitt laboratorium. For dette fikk han nobelprisen i 1977.

Sammen med andre nobelprisvinnere undertegnet Guillemin en petisjon som ba om tillatelse for at en delegasjon fra FN sin Committee on the Rights of the Children skulle besøke et tibetansk barn som ble holdt i husarrest i Kina fra 1995. Barnet var Gendhun Choekyi Nyima som den 14. Dalai Lama, Tenzin Gyatso hadde anvist som den 11. Panchen Lama.

Bøker 
 Nicholas Wade (1981). The Nobel Duel, Anchor Press/Doubleday, Garden City, NY.
 Bruno Latour og Steve Woolgar (1979).  Laboratory Life, Sage, Los Angeles, USA.

Referanser

Eksterne lenker 

 Biografi på Salk Institute sine fakultetssider

Forskere fra USA
Personer fra Dijon
Nobelprisvinnere (fysiologi eller medisin)
Franske nobelprisvinnere
Endokrinologi
Etniske grupper i USA
Franske leger
Franske biologer
Medlemmer av United States National Academy of Sciences
Medlemmer av Det franske vitenskapsakademiet
Fødsler i 1924